ચીનના પ્રમુખ તરીકે શી જિનપિંગની બીજી મુદત 2013માં પૂરી થવાની છે. પણ તેમણે ફરીથી ચૂંટાવાની તૈયારીઓ અત્યારથી કરી લીધી છે. ફરીથી ચૂંટાવાની નહીં, આજીવન પ્રમુખ બની રહેવાની તૈયારી થઈ ગઈ છે. એક દરખાસ્ત તૈયાર થઈ ગઈ છે. ચીનમાં એક જ પાર્ટીનું રાજ છે. કમ્પ્યુનિસ્ટ પાર્ટી ઓફ ચીન (સીસીપી)નું વાર્ષિક અધિવેશન મળશે તેમાં એક ઠરાવ પસાર કરી દેવાશે કે પ્રમુખને ફક્ત બે મુદત જ મળે છે તે મર્યાદા દૂર કરવી. આ ફેરફાર સ્વાભાવિક છે કે માત્ર શી જિનપિંગ માટે કરવામાં આવી રહ્યો છે. શી જિનપિંગ પહેલાં ત્રણ પ્રમુખો આવી ગયા તેઓ દસ દસ વર્ષ જ પ્રમુખ રહ્યાં હતાં. છેલ્લા મજબૂત નેતા ડેન્ગ શીયાઓપિંગ હતા. તેમણે જ આ સુધારો 1980માં દાખલ કર્યો હતો કે પ્રમુખ અને ઉપપ્રમુખ તરીકે એક વ્યક્તિ વધુમાં વધુ બે મુદત સુધી રહી શકે. અમેરિકામાં આ પ્રથા અસરકારક રીતે ચાલી રહી છે. પ્રમુખ ચૂંટાયા પછી ફરીથી ચૂંટણી જીતવા વિચારતો નથી, પણ પોતાના શાસનને કેવી રીતે યાદ કરાશે તેની જ ચિંતા કરતો હોય છે.